
Për disa ndryshime në vendimin nr.405, dAtë 8.1.1996 të Këshillit të Ministrave “Për adminisTrimin e rrjetit rrugor kombëtar dhe rrjetit rural të republikës së shqipërisë”, i ndryshuar

Në mbështetje të nenit 100 të Kushtetutës dhe të nenit 15 të ligjit nr.8743, datë 22.2.2001 “Për pronat e paluajtshme të shtetit”, me propozimin e Ministrit të Transportit dhe të Telekomunikacionit, Këshilli i Ministrave

V E N D O S i:

Në vendimin nr.405, datë 8.1.1996 të Këshillit të Ministrave, i ndryshuar, të bëhen ndryshimet si më poshtë vijojnë:
1. Rrjetit rrugor kombëtar prej 3221 km rrugë (pika 1) i shtohen edhe 136 km rrugë.
2. Lidhjes 1, “Rrjeti rrugor kombëtar”, që i bashkëlidhet vendimit (pika 1), i shtohen edhe këto emërtime:
“Drejtorisë së mirëmbajtjes së rrugëve, Librazhd
- Librazhd-Steblevë32 km rrugë interurbane, dytësore
Drejtorisë së mirëmbajtjes së rrugëve, Bulqizë
- Steblevë-Bulqizë (Ura e Zallit)39 km rrugë interurbane, dytësore
Drejtorisë së mirëmbajtjes së rrugëve, Vlorë
- Kotë-Kuç-k/Sarandë47 km rrugë interurbane, dytësore
Drejtorisë së mirëmbajtjes së rrugëve, Sarandë
- Borsh-k/Vlorë18 km rrugë interurbane, dytësore.”.
3. Në tabelën “Inventari i rrugëve rurale, rajonale e komunale” (pika 4/1) hiqen emërtimet:
- Librazhd-Steblevë
- Steblevë-Bulqizë
- Kotë-Kuç-k/Sarandë
- Borsh-k/Vlorë.
4. Në pikën 7 shtohet edhe Ministria e Transportit dhe e Telekomunikacionit.
Ky vendim hyn në fuqi më 1 janar 2004.

